ජපානයෙහි භූතාපජ බලශක්තිය

ඊෂු-බුනින්-මරියානා චාපයට එහි සමීපත්වය නිසාම, භූතාපජ බලශක්තිය සැපයීම කෙරෙහි වාසිදායක භූමිභාගයන් කිහිපයක් ජපානය සතුව පවතියි. 2007 වසර වන විට, ජපානය සතුව 535.2 MW පිහිටුවුනු විදුලි ජනක ධාරිතාවක් වූ අතර, එය ලෝකයෙහි මුළු ප්‍රමාණයෙන් 5% පමණ විය. රටෙහි බලශක්ති පාර්ශවයෙහි සුළුතර භූමිකාවක්  භූතාපජ බලශක්තිය විසින් ඉටුකරයි: 2013 වසර වන විට එය විසින් 2596 GWh ප්‍රමාණයක විදුලිය සැපයූ අතර, එය රටෙහි සම්පූර්ණ විදුලි සැපයුමෙන් 0.25% පමණ විය.

1990 ගණන් වල මැද භාගයෙහි පටන්, නව භූතාපජ බලාගාරයන්හී සංවර්ධන කටයුතු ඇණහිටුනු අතර, එසේ වූයේ ප්‍රධාන වශයෙන් ප්‍රාදේශීය ප්‍රජාවන්ගේ බලවත් විරෝධය නිසාවෙනි. බොහෝ විභව්‍ය අඩවි පිහිටා තිබුණේ රජය-විසින්-රක්ෂිත ප්‍රදේශයන්හී සහ සංචාරකයන් පැමිණෙන ස්ථානයන්හී වූයේ, සාම්ප්‍රදායික උණුදිය උල්පත් හෝ ඔන්සෙං එහි පැවැති නිසාය. 
මෙම පෙදෙස්හී ප්‍රාදේශීය ප්‍රජාවන් බොහෝ විට සංචාරකයින් ඔන්සෙං වෙත පැමිණීම නිසා ලැබෙන ආදායම මත යැපුනු අතර, භූතාපජ සංවර්ධන කටයුතු වලට විරුද්ධත්වයක් දැක්වූයේ,  මෙම කර්මාන්තය විසින් ස්වභාවික සෞන්දර්යය මත සිදු කල හැකි සෘණාත්මක බලපෑම සහ එය නිසා සංචාරක ව්‍යාපාරය සහ ප්‍රාදේශීය ආර්ථිකයට එය විසින් සිදු කල හැකි හානිය නිසාවෙනි.
කෙසේවෙතත්,  ෆුකුෂිමා ව්‍යසනයෙන් අනතුරුව සහ ඉන්පසුව රටෙහි බොහෝ න්‍යෂ්ටික බලාගාර වැසී යෑමෙන් අනතුරුව ඇතිවූ  ජපාන බලශක්ති අර්බුදය නිසාවෙන්, මෑත වසර කිහිපය තුලදී භූතාපජ බලශක්තිය කෙරෙහි උනන්දුව වැඩිවීමක් දක්නට ලැබිණි. මේ අවස්ථාව වන විට, ව්‍යාපාර ප්‍රජාවන් සහ රජය විසින්,   නව භූතාපජ බලශක්ති ප්‍රවර්ධනය සඳහා භව්‍ය අඩවි  60 කට වැඩි ප්‍රමාණයක් පිළිබඳව කටයුතු සිදු කරමින් පවතියි. 23 GW ප්‍රමාණයක  සම්පූර්ණ භූතාපජ බලශක්ති ධාරිතාවක් ඇස්මේන්තුගත කර ඇති අතර, එක්සත් ජනපදය සහ ඉන්දුනීසියාවෙන් අනතුරුව, එය ලෝකයේ තුන්වන ස්ථානයෙහි පවතියි. 
ඇස්මේන්තුවක් විසින් අඟවනුයේ,  උණු දිය ලිං  සහ උල්පත් 1,500 පමණ විසින්  723 MWe පමණ අමතර ධාරිතාවක් ජනිත කරන බවයි.

බලාගාර 
2003 වසර වන විට,  ජලානයෙහි  ස්ථාන 18 ක භූතාපජ බලාගාර 20 ක් ක්‍රියාත්මකව පැවතිණි.

 නම  ධාරිතාව (MWe)  වසර  සටහන් මෝරි  50  1982  ඔනුමා  9.5  1974  සුමිකාවා  50  1995  මට්සුකාවා  23.5  1966  කකොන්දා 1 හා 2  80  1978-1995  ඌනොතායි  28.8  1994  ඔනිකෝබේ  15  1975  යනයිසූ-නිෂියාමා  65  1995  හෂිජෝ-ජිමා  3.3  1999  සුගිනෝයි  1.9  1981  තකිගාමි  25  1996  ඕතකේ  12.5  1967   හචොබාරු  1 & 2  112  1977-2006  කුජු  0.99  1998  තකෙනෝයු  0.1  1991  වසා දමා ඇත කිරිෂිමා-කොකුසායි  0.1  1984  දැනට නවතා ඇත ඔගිරි  30  1996  යමගාවා  30  1995 

තාක්ෂණය
භූතාපජ මූලාශ්‍රයන් ගවේෂණය, ප්‍රවර්ධනය, ප්‍රයෝජ්‍යකරණය සහ මන්තුකරණය සඳහා, ජපානය විසින් ප්‍රගත තාක්ෂණයන් සංවර්ධනය කරන ලදි. දේශිය භූතාපජ අංශයෙහි ස්ථවික ස්වභාවය නිසා, මෙම තාක්ෂණයන් බොහෝමයක් මෑත වසර කිහිපය තුලදී පාරසමුද්‍රික සංවර්ධන ව්‍යාපෘතින්හී භාවිත කර ඇත. අවසන් වසර 10 තුලදී, ලොව භූතාපජ බලාගාරයන්හී භාවිතා කෙරුණු ටර්බයිනයන්ගෙන් 67% පමණ ප්‍රමාණයක්, ජපානය විසින් සපයා ඇත.

ඉතිහාසය
1925 වසරෙහිදී,  ඌයිටා ප්‍රාන්තයෙහි  බෙප්පුහිදී,  රටෙහි පළමු පරීක්ෂණාත්මක භූතාපජ බලාගාරය විවෘත කෙරිණි. කෙසේවෙතත්, දෙවන ලෝක යුද්ධය නිසා, භූතාපජ බලශක්තිය පිළිබඳ පර්යේෂණ මන්දගාමී විය. පළමු පූර්ණ පරිමාණ භූතාපජ බලශක්ති ජනනාගාරය වූයේ, නිහෝන් හෙවි කෙමිකල් ඉන්ඩස්ට්‍රියල් කොර්පරේෂන් වෙත අයිතිව තිබූ,   ඉවාතේ ප්‍රාන්තයෙහි මට්සුකාවා බලාගාරයයි. මෙම බලාගාරය 1966 දී ක්‍රියාත්මක වූයේ  9.5 MW ධාරිතාවක් සහිතවය.

මෙයද බලන්න 
භූතාපජ බලාගාර ලැයිස්තුව
ජපානයෙහි බලශක්තිය
ජපානයෙහි විදුලි අංශය

 ආශ්‍රිත 

 බාහිර සබැඳි 
ඉලෙක්ට්‍රිකල් ජැපෑන්: ගූගල් මැප්ස් ඔෆ් පවර් ස්ටේෂන්ස් (ජියෝතර්මල්)